Document ID: 32004R1299

A BIZOTTSÁG 1299/2004/EK RENDELETE
(2004. július 15.)
a 2002/2003. értékesítési kampány tényleges olívaolaj termelésének, illetve a termelési támogatás egységalapú összegének meghatározásáról
AZ EURÓPAI KÖZÖSSÉG BIZOTTSÁGA,
tekintettel az Európai Közösséget létrehozó Szerződésre,
tekintettel a Tanács 1966. szeptember 22-i, a terméktanács zsiradék szektorban való létrehozásáról (1) szóló 136/66/EGK rendeletére és különösen annak 5. cikkére,
tekintettel a Tanács 1984. július 17-i, az olívaolaj termelés és a termelői csoportok (2) számára nyújtott támogatások elnyerésének szabályairól szóló 2261/84/EGK rendelet 17a. cikkének (2) bekezdésére,
mivel:
(1)
A 136/66/EGK rendelet 5. cikkéből adódóan a termelés egységalapú támogatását valamennyi tagállamban szabályozni kell, melyben a tényleges termelés meghaladja a fent nevezett cikk 3. bekezdésében megjelölt termelés garantált nemzeti mennyiségét. A mennyiség fent nevezett túllépésének meghatározása érdekében Görögországban, Spanyolországban, Franciaországban, Olaszországban és Portugáliában az étkezésiolívaolaj-termelés olívaolaj-egyenértékben meghatározott mennyiségét kell figyelembe venni a vonatkozó együtthatók alapján, melyeket sorrendben Görögország esetében a Bizottság (3) 2001/649/EK határozata, Spanyolországra vonatkozóan a Bizottság (4) 2001/650/EK határozata, Franciaország számára a Bizottság (5) 2001/648/EK határozata, Olaszország számára a Bizottság (6) 2001/658/EK határozata és Portugália esetében a Bizottság (7) 2001/670/EK határozata rögzít.
(2)
A 2261/84/EGK rendelet 17a. cikke (1) bekezdésének értelmében a megelőlegezhető olívaolaj termelési egységalapú támogatás összegének meghatározása érdekében meg kell jelölni az adott kampányra vonatkozó becsült termelési értéket. Ezt az összeget úgy kell meghatározni, hogy az olívaolaj-termelőknek nem járó összegek kifizetésének valamennyi kockázata elkerülhető legyen. Fenti összeg vonatkozik az olívaolaj-egyenértékben kifejezett étkezési olívaolajokra is. A 2002/2003. értékesítési kampányban a becsült, várható termelést, illetve a termelés egységalapú támogatásának összegét a Bizottság 1794/2003/EK rendelete határozza meg (8).
(3)
A tényleges termelés meghatározása érdekében, melyre a támogatási jogot elnyerték, az érintett tagállamoknak be kell jelenteniük a Bizottság számára legkésőbb a kampányt követő május 15-ig a tagállamban elfogadott támogatott mennyiségeket a Bizottság (9) 2366/98/EK rendelete 4. bekezdésének 14. cikke értelmében. Ezen információk alapján a 2002/2003. kampányban támogatásban részesülő mennyiség Görögországban 473 820 tonna, Spanyolországban 960 716 tonna, Franciaországban 3 344 tonna, Olaszországban 686 342 tonna és Portugáliában 28 771 tonna.
(4)
Ezen mennyiségek támogatásának jóváhagyása a tagállamok részéről a 2366/98/EK és az 2261/84/EGK rendeletekben előírt ellenőrzésének elvégzésének megtörténtéhez kötött. Mindazonáltal a tagállamok által közölt, támogatásban részesülő mennyiségekre vonatkozó adatok alapján történő tényleges termelés meghatározása nem zárja ki a számlarevízió keretében történő ezen adatok ellenőrzéséből levonható következtetéseket.
(5)
A tényleges termelést figyelembe véve meg kell határozni a 136/66/EGK rendelet 5. cikkének (1) bekezdésében előírt termelési egységtámogatás összegét is, mely a tényleges termelés választható mennyiségei után fizethető.
(6)
Jelen rendelet előírásai megegyeznek a zsiradékféleségek igazgató tanácsának véleményével,
ELFOGADTA EZT A RENDELETET:
1. cikk
1. A 2002/2003-as értékesítési kampányban a 136/66/EGK rendelet 5. cikkében megjelölt olívaolaj-támogatás tényleges termelési értékeit az alábbiak szerint kell figyelembe venni:
-
473 820 tonna Görögország számára,
-
960 716 tonna Spanyolország számára,
-
3 344 tonna Franciaország számára,
-
686 342 tonna Olaszország számára,
-
28 771 tonna Portugália számára.
2. A 2002/2003-as értékesítési kampány során a 136/66/EGK rendelet 5. cikkében megjelölt, a tényleges termelés választható mennyiségei után fizetendő egységalapú támogatás összege a következő:
-
118,35 euro/100 KG Görögország számára,
-
103,43 euro/100 KG Spanyolország számára,
-
130,40 euro/100 KG Franciaország számára,
-
102,85 euro/100 KG Olaszország számára,
-
130,40 euro/100 KG Portugália számára.
2. cikk
Ez a rendelet annak az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 15-én.

Labels: 7
17
19